text: Ubetinget fængsel for oversavet jagtgevær
  04 marts 2015 kl. 14.07
  En 51-årig mand fra Bække ved Vejen har i dag ved retten i Esbjerg fået en straksdom på to års ubetinget fængsel.
  En 51-årig mand blev tirsdag anholdt i sit hjem, da der ved en ransagning blev fundet et oversavet jagtgevær med tilhørende ammunition. Han blev fremstillet i retten i Esbjerg onsdag formiddag, hvor han også erkendte, at det var hans våben.
  Manden fik to års ubetinget fængsel.
  Det blev betragtet som en skærpende omstændighed, at manden tidligere er dømt for alvorlig kriminalitet.
  